stanford-oval/wikipedia huggingface dataset:
אייל מושק קשמירי

| אייל מושק קשמירי |
| --- | --- |
 איור של מושק קשמירי (זכר)
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: איילי מושק
סוג:: אייל מושק
מין:: אייל מושק קשמירי
שם מדעי
 Moschus cupreus ‏גרוב, 1982
תחום תפוצה


אייל מושק קשמירי (שם מדעי: Moschus cupreus), הוא מין של מעלה גרה נדיר במשפחת איילי מושק, המצוי בדרום אסיה. הוא תואר מדעית לראשונה בשנת 1982 על ידי הזואולוג האנגלי פיטר גרוב. בעבר נחשב כתת-מין של אייל מושק אלפיני ואייל מושק ההימלאיה והוא די דומה למין האחרון. שמו המדעי נגזר מלטינית כדלהלן: "Moschus" = "מושק" - מתייחס לבלוטת המושק האופיינית לסוג. "cupreus" - מתייחס לצבע ה"נחושתי" של פרוותו - סימן היכר בולט לעומת שאר המושקים.
אנטומיה

בדומה ליונקים החיים באזורים גבוהים, למושק הקשמירי פרווה מותאמת היטב עבור בתי גידול אלה: היא שעירה ועבה - במיוחד באזור האוזניים הרגישות לקור, ובנוסף יש לה שכבת שיער חיצונית ארוכה אשר נושרת לקראת הקיץ כשהטמפרטורות מתחממות. צבע הפרווה של מין זה יוצא דופן משאר המושקים: צהבהב-כתמתם בהיר עם מראה מוזהב, נחושתי או ברונז'ה - מזכיר במקצת את פרוות הטאקין; עם זאת, ישנם מקרים רבים בהם לגם למין זה יש פרווה כהה שתיבדל משאר המינים רק בכך שיהיו שזורים בה שערות זהובות ונחושתיות.

גחונו, רגליו וחזהו של המין בצבע אפרפר דהוי המעורב בשערות לבנות וחומות, וצווארו לעיתים יהיה עם זוג רצועות לבנות לאורכו בדומה למושק הסיבירי והאלפיני ולעיתים יהיה בצבע לבן דהוי בדומה למושק ההימלאיה. האזור הסמוך לפרסות יהיה לרוב בצבע לבנבן.

ראשו של המושק הקשמירי יהיה זהה לצבע גופו: אפרפר דהוי או כהה. הסנטר, סביב השפתיים ובסיס האוזניים יהיו בצבע לבנבן, והצד החיצוני של האוזניים יהיה שחרחר. סימוני הפנים שלו אופייניים למושקים: פס לבן שנמשך מהסנטר לעין במקביל לעצמות הלסת, וגבות לבנות מעל ומתח לעיניים.
גופו של המושק הקשמירי קומפקטי וקטן הגורם לו להראות כאייל קטן, והוא בעל שדרה גמישה להפליא שמוסגלת להתעגל בעת שהמושק מתמתח בדומה לחתול. צווארו קצר ועבה וראשו קטן יחסית לעומת העיניים והאף הגדולים. הרגליים קצרות ומוצקות והאחוריות ארוכות יותר מהקדמיות; מאפיין זה מציב את המושק בעמדה מזומנת לקפיצה בכל עת שהוא חש מאוים. האוזניים שלו גדולות ועגלגלות כשל הארנבים וזנבו קצרצר ביותר ונראה יותר כבליטה. למין זה כקרוביו זוג ניבים ארוכים וחדים אשר בולטים מהשפה ומשמשים את הזכרים כנשק בקרבות. לזכרים נוסף על כך יש בלוטת מושק בין הטבור לאברי הרבייה המפרישה ריח עז וחריף שנועד למשוך את הנקבות לשטחו של הזכר. מלבד שני ההבדלים האחרונים, אין כלל דו-צורתיות זוויגית בין הזכרים לנקבות. גובהו של מושק זה כ-60 ס"מ, אורך ראשו וגופו בסביבות 100 ס"מ ומשקלו כ-10 ק"ג.
תפוצה ובית גידול

המושק הקשמירי מצוי בדרום אסיה. תפוצתו מוגבלת למשולש הגבולות: הודו, פקיסטן, אפגניסטן ואולי גם במקצת מסין העממית. התפוצה העיקרית שלו היא בחבל קשמיר (בטריטוריות ההודיות והפקיסטניות ג'אמו וקשמיר, לדאק, גילגיט-בלטיסטן, ואזאד קשמיר) בח'ייבר פח'טונח'ווה בפקיסטן, ובמחוזות האפגנים קונאר, לגמן ונוריסטן.
בית הגידול של המושק הקשמירי כולל אזורים גבוהים מאוד בהרי ההימלאיה והרי הינדו-כוש בגבהים של 2,400 עד 4,500 מטר מעל פני הים - לרוב עד לקו העצים בהרים שבהם הטמפרטורות עדיין נסבלות. בית הגידול מורכב מפסיפס של יערות אלון, אשוח, אורן כחול, רודודנדרון וליבנה, שיחים, סלעים, כרי דשא תת-אלפיני ומדרונות תלולים. הטמפרטורות בתחומי מחייתו 10–30 מעלות וכמות המשקעים הממוצעת היא 2,000-500 מילימטר לשנה.
אקולוגיה

המושק הקשמירי הוא בעל חיים בודד הפעיל בעיקר בשעות הבוקר המוקדמות, שעות הערב ושעות החשיכה. יש לו אופי ביישני והוא נוטה להיבהל בקלות - במיוחד כאשר הוא מזהה נוכחות של בני אדם. מסיבה זאת קשה מאוד לצפות בו בטבע. למושק יש הילוך זהיר ומוזר שנראה במקצת כדילוג, ויש לו יכולת קפיצה מעולה. הזכרים הבוגרים הם כנראה טריטוריאליים. למושק יש הרגל מעניין לבצע צרכים בנקודות קבועות, ובנוסף הם נוהגים לשפשף את בלוטת הזנב בצמחייה שמותירה בעקבותיה על הצמח כתם שמנוני צהוב וצמיג. המושק הוא מעלה גרה והוא מסוגל להתקיים על מזון באיכות ירודה - תכונה חשובה עבור בתי גידול עם פלורה דלילה. בסתיו ובחורף הוא אוכל בעיקר שיחים, עשבי תיבול, וענפי עצים שונים כאלון, מחט ואורן, ובקיץ בעיקר שיחים, עשבים וחזזיות. המושק הקשמירי חולק את בית גידולו עם יעל בורג, ובאזורים מסוימים גם עם כבש אוריאל, כבש ארגאלי, יעל ההימלאיה, גוראל ההימלאיה ומספר פרסתנים נוספים.
תרמיל המושק נמצא אצל הזכרים בלבד. המושק באיכות הגבוהה ביותר נמצא אצל הזכר בעונת הרבייה הנמשכת מדצמב עד ינואר בשל הצורך למשוך אליו נקבות. במהלך תקופה זאת התרמיל מפיק גרגירים אדומים כהים-חומים עם ריח חזק. במהלך חודשי נובמבר, אפריל וינואר החומר דליל מאוד ויש לו מראה בצקי בצבע לבנבן והוא מפריש מעט ריח. תרמיל המושק הוא באורך של 4.1 ס"מ וברוחב של 3.3 ס"מ.
הטורפים הפוטנציאליים של המושק הקשמירי הם נמר פרסי, זאב הודי, דול מצוי ונמר השלג. סביר להניח שהאקולוגיה והרבייה של המושק הקשמירי זהים לאלו של מושק אלפיני ומושק ההימלאיה: הריון שנמשך כ-6 חודשים והמלטה של עופר אחד עד שניים אשר נותר רוב הזמן חבוי בצמחייה ללא מגע רב עם אימו להוציא את זמני ההנקה. תוחלת החיים הממוצעת של איילי המושק בטבע היא כ-7 שנים.
בעיקרון, מעט מאוד ידוע על מספרי המין. שני סקרים שכללו ראיונות עם תושבים מקומיים במחוז נוריסטן שבצפון מזרח אפגניסטן
מראים כי מספרים קטנים של מושקים עדיין נוכחים ביערות אורן ואלון באזור. בסקר הראשון שנערך בשנת 2007, רק 7 מתוך 97 נשאלים דיווחו על ציד של המין. עם זאת, בסקר השני שנערך בשנת 2008 מעל 100 אנשים דיווחו על נוכחות ערה של המושק וכי הוא ניצוד בהרחבה. מצלמות נסתרות שנפרשו ביערות באזור בגבהים של 3,010-1,150 מטר לא זיהו כלל מושקים אף על פי שבו זמנית תיעדו מגוון רק של יונקים גדולים אחרים. מנתונים אלה עולה כי המושק ככל הנראה הופך לנדיר יותר ויותר באפגניסטן ואף דיווחים על נוכחות גדולה הם כנראה מאוד נקודתים. למעשה, באפגניסטן לא נצפו כלל איילי מושק על ידי רשויות השימור מ-1948 עד 2009. בסקר שנערך בחודש יוני 2009 על ידי WCS במחוז נוריסטן, תועדו שלושה פרטים, מה שמאשר כי המינים עדיין נמצאים במדינה למרות ציד נרחב, כריתת יערות, הרס בית גידול, והיעדר שלטון החוק. הסקר גם מצא שבקיץ איילי מושק מאכלסים אזורים תת-אלפינים על מחשופי סלע מפוזרים בשוליים העליונים של יערות מחטניים סגורים בגובה של 3,500-3,000 מטר מעל פני הים. בשל נטייתם להשתמש במדרונות תלולים מאוד, קשה מאוד להתקרב לסביבתם מבלי להתגלות - כך שייתכן והם בורחים מבעוד מועד. נתונים גאוגרפים מראים כי בית הגידול המתאים עבור איילי המושק באפגניסטן משתרע על פני 1,300 ק"מ מתוכם: 75.5% במחוז קונאר, 14.4% במחוז נוריסטן ו-10.1% במחוז לגמאן. חלקים גדולים מבית הגידול הפוטנציאלי של איילי המושק קטוע על ידי התיישבות אנושית.
מצב

המושק הקשמירי מסווג על ידי IUCN במצב השימור "סכנת הכחדה" (EN), בשל כך שמאוד סביר שאוכלוסייתו פחתה בצורה דרסטית בלמעלה מ-50% על פני 21 שנים כתוצאה מציד נרחב ביותר שאופייני מאוד למיני המושק. אף על פי שאין נתונים ישירים לגבי הירידות האחרונות, סביר להניח על בסיס רמות הציד הגבוהות שהמין ממשיך לרדת במספריו. זאת ועוד, למין יש טווח תפוצה מצומצם יחסית.
מלבד ציד לבשרו של המושק אשר נחשב למעדן מקומי ולפרוותו, המושק ניצוד במיוחד עבור סחר בבלוטות המושק שלו שמספק רווח נאה ביותר לציידים. המקומיים מדווחים כי סוחרים זרים מהמזרח התיכון משלמים 200–250 דולר עבור כל תרמיל אשר מכיל כ-25 גרם מושק בלבד. הזמינות המוגברת של רובים בעשורים האחרונים וחוסר היציבות הפוליטית באזור (כדוגמת מלחמת אפגניסטן, המלחמה בצפון-מערב פקיסטן, מלחמת קשמיר), כל אלו מובילים לפריחה בסחר הלא מבוקר בחיות בר ובמוצריהם במשולש הגבולות ההודי-פקיסטני-אפגני. בצפון פקיסטן, המושק נמצא בקיץ באזורים גבוהים מאוד וניצוד בדלילות בעיקר על ידי רועים חמושים שמסיירים באזור עם עדריהם, בעוד שבחורף הציד שלו הופך לנפוץ יותר בעקבות ירידתו לאזורים נמוכים מפאת הקור הרב.
המושק הקשמירי מופיע בנספח א' של אמנת וושינגטון (CITES) - מה שאוסר לחלוטין מסחר בינלאומי במין זה או במוצריו. עם זאת, הערך הגבוה של מוצריו דורש פעילות מנע חזקה מהרגיל. ככל הנראה הוא נמצא בתוך האזורים המוגנים בהודו ופקיסטן - אך יעילותם מוטלת בספק. ממשלת אפגניסטן רשמה את המושק הקשמירי ברשימת המינים המוגנים במדינה ואסרה כל ציד ומסחר במין זה ברחבי המדינה, אך השליטה על הציד והמסחר הלא חוקי אינה משמעותית.
הערות שוליים

↑  אייל מושק קשמירי באתר הרשימה האדומה של IUCN
נמר פרסי - אחד מטורפי המין.
אווה מריה הולצלייטנר

| --- | --- |

הולצלייטנר, 2018
 לידה:  5 במאי 1993 (בת 31) ולס, אוסטריה 
 מדינה:  אוסטריה 
 השכלה:  אוניברסיטת יוהאנס קפלר בלינץ 
 מפלגה:  המפלגה הסוציאל-דמוקרטית האוסטרית 
 חברת המועצה הלאומית האוסטרית
 
אווה מריה הולצלייטנר (בגרמנית: Eva Maria Holzleitner;‏ נולדה ב-5 במאי 1993 בוולס) היא פוליטיקאית אוסטרית, חברה במפלגה הסוציאל-דמוקרטית של אוסטריה (SPÖ). ב-9 בנובמבר 2017 הושבעה כחברה במועצה הלאומית של אוסטריה. ב-26 ביוני 2021 נבחרה לכהן כסגן יו"ר ה SPÖ וכיושב ראש ארגון נשים של SPÖ במקום גבריאלה היינש-הוסק.
ביוגרפיה

לאחר לימודי התיכון החלה הולצלייטנר ללמוד כלכלה חברתית באוניברסיטת יוהנס קפלר לינץ (JKU). בשנת 2016 היא קיבלה תואר הראשון והחלה את התואר השני. בספטמבר 2015 החלה לעבוד באוניברסיטת האגנברג למדעים יישומיים כעוזרת בקבוצת המחקר HEAL (מעבדת האלגוריתמים היוריסטים והאבולוציוניים).
בשנת 2012 הצטרפה הולצלייטנר למפלגת SPÖ. בשנים 2016–2021 כיהנה כיושבת ראש ארגון הדור הצעיר של ה-SPÖ במדינת אוסטריה עילית. ב-9 בנובמבר 2017, הושבעה כחברה במועצה הלאומית האוסטרית.
בעת נאום במועצה הלאומית באוקטובר 2021, סבלה הולצלייטנר מסחרחורת והתמוטטה. לאחר טיפול רפואי היא שבה להכרה תוך זמן קצר ולוותה אל מחוץ לאולם המליאה.
הערות שוליים

↑  הולצלייטנר ברשימת חברי המועצה האוסטרית
↑  כתבה Americans Frontline Doctors
↑  כתבה msn
| --- | --- |
בקרת זהויות :  GND: 1285287789  VIAF: 2720168109541043630002   WorldCat (עם VIAF): 2720168109541043630002
איסלה סדרוס

| --- | --- |

 נתונים גאוגרפיים
 מיקום:  האוקיינוס השקט, Sebastián Vizcaíno Bay 
 קואורדינטות:  28°10′58″N 115°13′04″W﻿ / ﻿28.182777777778°N 115.21777777778°W﻿ / 28.182777777778; -115.21777777778
 שטח:  348.295 קילומטר רבוע
 אורך:  39.0 קילומטר
 רוחב:  18.6 קילומטר
 נתונים מדיניים
 מדינה:  מקסיקו מקסיקו
 אוכלוסייה:  1,339 (2010)
 אזור זמן:  UTC -8
 על שם:  cedar wood 
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו איסלה סדרוס(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו איסלה סדרוס(למפת באחה קליפורניה רגילה) מקסיקלי טיחואנה אנסנדה ארצות הברית האוקיינוס השקט  מפרץ קליפורניה  סונורה בא. קלי. הדרומיתאיסלה סדרוס(למפת באחה קליפורניה מוגדלת) מקסיקלי טיחואנה אנסנדה ארצות הברית האוקיינוס השקט  מפרץ קליפורניה  סונורה באחה קליפורניה הדרומיתאיסלה סדרוס
 
איסלה סדרוס (בספרדית: Isla de Cedros) הוא אי שנמצא במדינת באחה קליפורניה שבמקסיקו. שדה התעופה איסלה סדרוס (אנ') נמצא על האי.
אקלים

הטמפרטורה הממוצעת היא 22 מעלות צלזיוס. החודש הכי חם הוא אוגוסט (28 מעלות צלזיוס). החודש הכי קר הוא ינואר (14 מעלות צלזיוס). כמות המשקעים הממוצעת היא 118 מילימטרים בשנה. חודש אוקטובר הוא החודש הגשום ביותר (52 מ"מ גשם), וחודש פברואר הוא החודש היבש ביותר (1 מ"מ גשם).
הערות שוליים

↑  Isla de Cedros (Ensenada, Baja California, Mexico) - Population Statistics, Charts, Map, Location, Weather and Web Information, www.citypopulation.de
↑  Cedros Island, www.geonames.org
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא גאוגרפיה של מקסיקו ובנושא איים. אתם מוזמנים לתרום לוויקיפדיה ו.
איאן בנקס

| --- | --- |

 לידה:  16 בפברואר 1954 דנפרמליין, הממלכה המאוחדת 
 פטירה:  9 ביוני 2013 (בגיל 59) קרקודי, הממלכה המאוחדת 
 שם לידה:  Iain Banks 
 מדינה:  הממלכה המאוחדת 
 שם עט:  Iain M. Banks 
 מקום לימודים:  אוניברסיטת סטירלינג 
 שפות היצירה:  אנגלית 
 סוגה:  ספרות מדע בדיוני, סיפורת 
 תקופת הפעילות:  מ-1984 
 פרסים והוקרה:  Tähtivaeltaja Award (1995) 
 www.iain-banks.net
 
איאן בנקס (באנגלית: Iain Banks;‏ 16 בפברואר 1954 – 9 ביוני 2013) היה סופר סקוטי, שכתב ספרות בדיונית וספרות מדע בדיוני לאחר הצלחת ספרו "בית החרקים" (1984), התחיל לכתוב במשרה מלאה. ספר המדע הבדיוני הראשון שלו, "קחו בחשבון את פלבס", יצא לאור בשנת 1987 והיווה את תחילת סדרת התרבות. ספריו הותאמו לתיאטרון, רדיו וטלוויזיה. בשנת 2008 נבחר בנקס לרשימת "50 הסופרים הבריטים הגדולים מאז 1945" של הטיימס.
באפריל 2013, בנקס הודיע כי הוא חולה סופני בסרטן שאינו ניתן לניתוח וכנראה לא יחיה מעבר לשנה. הוא נפטר ב-9 ביוני 2013.
ביוגרפיה > ראשית חייו

בנקס נולד בדנפרמליין לאם שהייתה מחליקה מקצועית על הקרח ולאב שהיה קצין בהאדמירליות. כילד יחיד, הוא חי בצפון קווינספרי עד גיל תשע, סמוך למספנות הצי ברוזית', שם עבד אביו. המשפחה עברה לאחר מכן לגורוק בשל עבודת אביו. מישהו הכיר לו את ספרות המדע הבדיוני על ידי מתן הספר "Kemlo and the Zones of Silence" מאת רג'ינלד אלק מרטין, והוא המשיך לקרוא את הסדרה, מה שעודד אותו לכתוב מדע בדיוני בעצמו. לאחר שלמד בבתי הספר התיכוניים בגורוק וגרינוק, בנקס למד אנגלית, פילוסופיה ופסיכולוגיה באוניברסיטת סטירלינג (1972–1975).
ביוגרפיה > קריירה > קריירת כתיבה

בנקס התחיל לכתוב בגיל 11. הוא סיים את הרומן הראשון שלו, "The Hungarian Lift-Jet", בגיל 16 ורומן נוסף, "TTR" (המכונה גם "The Tashkent Rambler") בשנה הראשונה שלו באוניברסיטת סטירלינג בשנת 1972. אף על פי שראה את עצמו בעיקר כסופר מדע בדיוני, בעיות פרסום הובילו אותו לכתוב ספרות רגילה. הרומן הראשון שלו שפורסם, "בית החרקים", יצא לאור ב-1984 כשהיה בן שלושים. לאחר הצלחת "בית החרקים", בנקס התחיל לכתוב במשרה מלאה. העורך שלו במקמילן, ג'יימס הייל, הציע לו לכתוב ספר אחד בשנה, ובנקס הסכים לכך.
הרומן השני שלו, "הולכים על זכוכית", יצא לאור בשנת 1985, ולאחר מכן "הגשר" בשנת 1986, ובשנת 1987 "רחוב אספדר", שהועבר כסדרה לרדיו BBC Radio 4. ספר המדע הבדיוני הראשון שלו שפורסם, "קחו בחשבון את פלבס", יצא לאור בשנת 1987 והיה הראשון מבין מספר ספרים בסדרת התרבות המוערכת. בנקס ציין את רוברט היינליין, אייזק אסימוב, ארתור סי. קלארק, בריאן אלדיס, מ. ג'ון האריסון ודן סימונס כאנשים שהשפיעו עליו. הרומן "The Crow Road" שפורסם בשנת 1992 הותאם לסדרת טלוויזיה של ה-BBC. בנקס המשיך לכתוב הן מדע בדיוני והן ספרות רגילה. הרומן האחרון שלו, "המחצבה", יצא לאור ביוני 2013, חודש מותו.
בנקס פרסם עבודות תחת שני שמות. הוריו התכוונו לקרוא לו "איאן מנסיס בנקס", אך אביו רשם אותו בטעות כ"איאן בנקס". בנקס עדיין השתמש בשם האמצעי והגיש את "בית החרקים" לפרסום כ"איאן מ. בנקס". העורך של בנקס ביקש את האפשרות להשמיט את ה-'M' מכיוון שזה נראה "מסורבל מדי" והייתה אפשרות לבלבול עם הסופרת הרומנטית רוזי מ. בנקס מהנובלות של ג'יבס מאת פ. ג'. וודהאוס. בנקס הסכים להשמטה. לאחר שלושה רומנים רגילים, הוצאותיו של בנקס הסכימו לפרסם את רומן המדע הבדיוני הראשון שלו "קחו בחשבון את פלבס". כדי ליצור הבחנה בין הספרות הרגילה למד"ב, בנקס הציע להחזיר את ה-'M' לשמו, וזה היה בשימוש בכל עבודות המדע הבדיוני שלו.
ביוגרפיה > קריירה > תיאטרון

בנקס היה מעורב בהפקת הבמה "הקללה של איאן בנקס" שנכתבה על ידי מקסטון ווקר והוצגה בפסטיבל הפרינג' של אדינבורו בשנת 1999. בנקס שיתף פעולה לעיתים קרובות עם מלחין הפסקול שלה גארי לויד, לדוגמה באוסף שירים שכתבו יחד כמחווה ללהקה הבדיונית Frozen Gold מתוך הרומן "רחוב אספדר" של בנקס. לויד גם הלחין הפקה של הרומן "הגשר" בקול ודיבור, אותה בנקס עצמו קריין וכללה צוות של 40 מוזיקאים.
ביוגרפיה > פוליטיקה

עמדתו הפוליטית של בנקס תוארה כ"שמאלנית" ובשנת 2002 הוא הביע תמיכה במפלגה הסוציאליסטית הסקוטית.
הוא היה חבר כבוד באגודה החילונית הלאומית ותומך נכבד של החברה ההומניסטית הסקוטית. כחותם על "הצהרת קלון היל", הוא תמך בעעצמאות סקוטלנד. בנובמבר 2012, בנקס הביע תמיכתו בקבוצת הקמפיין שהתגבשה מתוך הוועידה הרדיקלית לעצמאות שהתקיימה באותו חודש. הוא טען שתנועת העצמאות מאופיינת בשיתוף פעולה: "נראה שסקוטים הם יותר קהילתיים מהקונצנזוס שמביע האוכלוסייה הכללית של הממלכה המאוחדת."
בסוף 2004, בנקס הצטרף לקבוצה של פוליטיקאים ודמויות מדיה בבריטניה שהקמפינו להדחת ראש הממשלה טוני בלייר בעקבות פלישת 2003 לעיראק. במחאה, הוא קרע את הדרכון שלו ושלח אותו לדאונינג 10. בריאיון לסקירת סוציאליזם, בנקס הסביר שמחאת הדרכון שלו התרחשה לאחר שוויתר על הרעיון להתנגש עם הלנד רובר שלו בשערי המספנה של פייף, לאחר שראה את האנשים החמושים במכונות ירייה. בנקס העביר את דאגותיו לגבי הפלישה לעיראק בספרו "Raw Spirit" ובאמצעות הדמות הראשית אלבן מקגיל ברומן "הגישה התלולה לגרבדייל", אשר מתעמתת עם דמות נוספת עם טיעונים דומים.
בשנת 2010, בנקס קרא לחרם תרבותי וחינוכי על ישראל בעקבות תקרית המשט לעזה (מרמרה) במכתב לעיתון הגרדיאן, בנקס כתב שהורה לסוכנו לדחות כל עסקאות תרגום ספרים נוספות עם מוציאים לאור ישראלים.
ביוגרפיה > חיים אישיים

בנקס פגש את אשתו הראשונה, אנני, בלונדון לפני פרסום ספרו הראשון בשנת 1984. הם חיו בפייברשהם בדרום אנגליה ולאחר מכן נפרדו בשנת 1988. בנקס חזר לאדינבורו ויצא עם אישה אחרת למשך שנתיים. איאן ואנני חזרו להיות ביחד שנה לאחר מכן ועברו לפייף. הם התחתנו בהוואי בשנת 1992, אך בשנת 2005, לאחר 15 שנות נישואין, הם נפרדו.
באפריל 2012 בנקס הפך לנשיא הכבוד המתאמן של מועדון ספרי המדע הבדיוני בלונדון. הכותרת הייתה יצירתו וב-3 באוקטובר 2012 בנקס קיבל חולצה עם הכיתוב שלה.
משנת 2006 בנקס חי בצפון קווינספרי בצפון לשון הים של פורת', עם חברתו אדל הארטלי, סופרת ומייסדת פסטיבל הסרטים Dead by Dawn. היא ובנקס היו חברים מאז תחילת שנות ה-80, והם התחתנו ב-2013.
ביוגרפיה > מחלה ומוות

ב-3 באפריל 2013, בנקס הודיע באתר האינטרנט שלו כי אובחן כחולה סופני עם סרטן כיס המרה ושככל הנראה לא יחיה מעבר לשנה. הוא הצהיר שיסוג מכל התחייבויותיו הציבוריות ושהספר "The Quarry" יהיה הרומן האחרון שלו.
הערות שוליים

↑  "Author Iain Banks dies". BBC News Online. 9 ביוני 2013. {{cite news}}:  (עזרה)
↑  "The Banksoniain #19 - eFanzines.com" (PDF). efanzines.com.
↑  "Interview: Iain (M) Banks – What's in an M?". tumblr.com.
↑  Caroti, Simone (26 ביולי 2018). The Culture Series of Iain M. Banks: A Critical Introduction. McFarland. p. 24. ISBN 978-1-4766-2040-4 – via Google Books. {{cite book}}:  (עזרה)
↑  "What's in an M (or) What a difference an M makes". אורכב מ-המקור ב-28 בספטמבר 2007. {{cite web}}:  (עזרה)
↑  "Scots writers spurn their neighbours". The Economist. 24 באפריל 1997. נבדק ב-9 באפריל 2013. {{cite news}}:  (עזרה)
↑  Hamish Macdonell (24 בנובמבר 2012). "Radicals threaten Salmond and Scottish independence campaign". The Independent. נבדק ב-25 בפברואר 2014. {{cite news}}:  (עזרה)
↑  Gerard Earley (3 באוקטובר 2012). "Iain M. Banks became President of Science Fiction Book Club, London England". London: Web. {{cite web}}:  (עזרה)
↑  Stephen McGinty (8 באפריל 2013). "Iain Banks marries in his favourite place". The Scotsman. Johnston Publishing Ltd. נבדק ב-10 במאי 2013. The couple's wedding certificate shows that Banks, 59, of North Queensferry, married 42-year-old Miss Hartley at the five-star hotel [Inverlochy Castle Hotel, The Highlands], in a short humanist ceremony on Good Friday. {{cite news}}:  (עזרה)
| --- | --- |
בקרת זהויות :  NLI: 987007300750505171  PLWABN: 9810588713405606  BIBSYS: 90076104  BNE: XX1721295  BnF: cb12017471z (data)  CANTIC: a10437320  CiNii: DA11118374  GND: 115715983  ICCU: CFIV100831  ISNI: 0000 0001 2028 5224  LCCN: n82253191  LNB: 000253019  MusicBrainz: 43d60bfd-f36a-4f6e-9df3-4c39ad046eb5  NDL: 00462752  NKC: jo20010090062  NLA: 35519676  NLG: 265358  NLK: KAC200712762  NTA: 072864389  RERO: 02-A000015865  SELIBR: 346751  SUDOC: 028313054  Trove: 233681  VIAF: 73864945   WorldCat (עם VIAF): 73864945
אווה נובודומסקי

| --- | --- |
אין תמונה חופשית
 לידה:  19 בינואר 1974 (בת 50) סרווש, הונגריה 
 מדינה:  הונגריה הונגריה
 
אווה נובודומסקי (בהונגרית: Novodomszky Éva; נולדה ב-19 בינואר 1974) היא מנחת טלוויזיה הונגרייה.
ביוגרפיה

נובודומסקי נולדה בעיירה סרווש במחוז בקש.
היא למדה בבית ספר להכשרת מורים בקצ'קמט ובבית ספר לעיתונאות "Komlósi Oktatási Stúdió".
לאחר מכן החלה לעבוד ככתבת חדשות הנוער של "Magyar Televízió", רשת הטלוויזיה הציבורית של הונגריה.
ב-2007 החלה להגיש את תוצאות הניקוד של הונגריה באירוויזיון.
ב-2007 הנחתה את תחרות "מיס עולם הונגריה" בה הזוכה נשלחת לייצג את הונגריה במיס עולם.
ב-2008 הנחתה את התחרות לבחירת נציג הונגריה לאירוויזיון.
ב-2008 הופיעה בסרט הקולנוע "Mázli".
היא הנחתה תקופה מסוימת את התוכנית "Főtér" בה מדי פרק מוצגים אזורים או יישובים ברחבי הונגריה וכמו כן אטרקציות תיירותיות בהם.
ב-2011 ו-2012 הופיעה בשעשועון הטלוויזיה "Magyarország, szeretlek!".
ב-2004 נישאה לאיטלקי סאלבו סגורי.
הערות שוליים

↑  Origo, Szerdán koronázzák Magyarország szépét, https://www.origo.hu/ (בהונגרית)
ערך זה הוא קצרמרבנושא הונגרים. אתם מוזמנים לתרום לוויקיפדיה ו.
איאן בוסטדרידג'

| --- | --- |

 לידה:  25 בדצמבר 1964 (בן 59) לונדון, אנגליה
 מוקד פעילות:  בינלאומית
 מקום לימודים:  אוקספורד, קיימברידג'
 סוגה:  מוזיקה קלאסית 
 סוג קול:  טנור
 שפה מועדפת:  אנגלית,גרמנית
 חברת תקליטים:  הייפיריון, ארטו, דויטשה גרמופון
 בת זוג:  לוקסטה מילר
 צאצאים:  בת ובן
 מספר צאצאים:  2 
 פרסים והוקרה:  פרסי גרמי, CBE
 פרופיל ב-IMDb
 
איאן בוסטרידג'
איאן בוסטרידג' (באנגלית: Ian Bostridge; נולד ב-25 בדצמבר 1964) הוא זמר טנור בריטי בעל פרסום עולמי. הרפרטואר שלו כולל אופרות ויצירות מתחום השיר האמנותי. מופיע עם מיטב התזמורות והמלווים. נחשב כטנור האנגלי הידוע ביותר מאז מותו של פיטר פירס. בנוסף לרפרטואר הרגיל שלו, הכולל תפקידים אופראיים ושירים אומנותיים (לידר), הוא בקשר הדוק עם המוזיקה של בנג'מין בריטן.
תולדות חייו > שנים ראשונות

איאן בוסטרידג' נולד ביום חג המולד 1964, והוא ואחיו הבכור, הביוגרף מארק בוסטרידג', גדלו בסטרטהאם, דרום לונדון. הוריו היו ממשפחות ממעמד הפועלים, למדו בבית ספר יסודי אך עזבו באמצע שנות העשרה לחייהם.
בוסטרידג' והוריו לא ניגנו בכלי נגינה כלשהו – והמוזיקה שהוא זכר הגיעה מתקליטיי "100 מנגינות נהדרות" של אביו. שני הבנים נשלחו לשיר במקהלת הכנסייה המקומית ומגיל צעיר בלט קולו האיכותי של איאן. בבית הספר והוא שר קטעי סולו רבים במסגרת המקהלה. עם סיום לימודיו בבית הספר העממי הוא זכה במלגות לבית הספר למכינה דולוויץ' ולאחר מכן לבית הספר התיכון ווסטמינסטר. בבית הספר ווסטמינסטר, בוסטרידג' התכוון בתחילת דרכו לחקור בנושאי פיזיקה תאורטית. הוא פיתח תיאוריה מאוחדת של כוח משיכה ואלקטרומגנטיות, אותה הגיש לרוג'ר פנרוז, שהיה אז סמכות מובילה בנושא.
תולדות חייו > לימודים אקדמיים

בוסטרידג', בניגוד לזמרים אחרים, עסק בתחילת דרכו בתחומים אקדמיים והחל לשיר באופן מקצועי רק בגיל 27. עם סיום לימודיו בבית הספר התיכון, החל ללמוד היסטוריה ופילוסופיה באוניברסיטאות היוקרתיות באנגליה. את התואר ראשון בהיסטוריה מודרנית השלים באוניברסיטת אוקספורד, תואר שני בהיסטוריה ופילוסופיה של המדעים באוניברסיטת קיימברידג', ותואר שלישי, אותו סיים ב-1990, במכללת סן. ג'ון באוקספורד.
הוא המשיך את לימודי הפוסט-דוקטורט בקורפוס כריסטי, אוקספורד. היה עמית בהיסטוריה בקורפוס קריסטי קולג', אוקספורד (1992-5) ובשנת 2001 נבחר לעמית כבוד של המכללה. בשנת 2003 הוא מונה לדוקטור כבוד למוזיקה על ידי אוניברסיטת סנט אנדרוז ובשנת 2010 הוא מונה לעמית כבוד של סנט ג'ון קולג' אוקספורד. הוא זכה לתואר CBE לכבוד השנה החדשה 2004. ב-2014 שימש כפרופסור למוזיקה קלאסית באוניברסיטת אוקספורד.
תולדות חייו > תחילת קריירת הזמרה

בתחילת שנות התשעים במאה העשרים החל בוסטרידג' להופיע כזמר, וזכה בפרס הפדרציה הלאומית של אגודות המוזיקה Esso לשנת 1991 ובתמיכה מהקרן לאמני קונצרטים צעירים (The Young Concert Artists Trust). בנוסף לכך, הגיע לשלב הגמר בתחרויות ע"ש קתלין פרייר וריכרד טאובר. הישג זה העניק לו מענק כספי שסייע לפיתוח הקריירה המוזיקלית שלו. בוסטרידג' הופיע לראשונה באולם Wigmore Hall בלונדון ב-1993. אחד הרסיטלים המוקדמים החשובים ביותר שלו היה ב-1994 בחדר Purcell, שם הוא הופיע בביצועים מוערכים מאוד של יצירות שוברט. באותה שנה הופיע לראשונה בפסטיבל אלדבורג. מאז הוא הפך למזוהה עם המוזיקה של מייסד הפסטיבל, בנג'מין בריטן. את הופעותיו הראשונות בניו יורק עשה ב-1998 באולם אוסף פריק וב-1999 ובאולם אליס טולי. ב-1998 הופיע לראשונה בפסטיבל מינכן באופרה של מונטוורדי "הכתרת פופאה" (L'incoronazione di Poppea). הופעת הבכורה שלו עם התזמורת הפילהרמונית של וינה הייתה ב-1999.
תחילת דרכו באופרה התרחשה ב-1994 בהפקה של "חלום ליל קיץ" של בריטן בפסטיבל האופרה המלכותית בקובנט גארדן בלונדון. ב-1995 הופיע בוסטרידג' ברסיטל הסולו הראשון שלו באולם וויגמור הול בלונדון ובהמשך הרחיב את נוכחותו האירופית עם הופעות בליון ובקלן. הופעת הבכורה שלו באופרה הלאומית האנגלית הייתה ב"חליל הקסם" של מוצרט ב-1996, והוא זכה לשבחים על כיכובו בסרט "סיבוב הבורג" של בריטן בבית האופרה המלכותי, קובנט גארדן. ב-2010 שר בבכורה של "אופרגנג" של הנזה, מסגרת לקולות ותזמורת של שיר מאת פרנץ ורפל.
תולדות חייו > שילוב מוזיקה וכתיבה אקדמית

המעבר לשירה אומנותית לא פגע בכתיבתו האקדמית של בוסטרידג', ושני ההיבטים הללו בקריירה שלו חיזקו זה את זה. ספרו מ-1997 "כישוף ותמורותיו", לא נגע ישירות במוזיקה אלא פנה לקהל קוראים כללי. הוא כתב שני ספרים על מוזיקה, מחברת זמר (2011) על מסע החורף של שוברט שזכה לשבחים ותורגם לשפות רבות ואנטומיה של אובססיה (2015).